Casino — Kerke en skole nie wakker genoeg | Die Vryburger
In die saak waar sowat 14 belanghebbendes kapsie maak teen die voorneme van die die Metroraad om 'n casino in die oostekant van Pretoria toe te laat, het die advokaat van die verdediging gesê die kerke en skole het te laat wakker geskrik.
Selfs die aftreeoord wat naby die beoogde casino se perseel geleë is, moes eerder hulle mense ingelig het, maar almal het nou "te laat" wakker geskrik.
Dit is deel van die argumente wat die hof moes aanhoor tydens die betoog van die verweerders in die saak.
"Die Metroraad het 'n plig om hulle in te lig van die aansoek wat ontvang is vir die hersonering van die persele, en daarvoor was genoeg tyd gegee vir enige iemand om skrifteli hule besware in te handig.
Dit was die argument wat deur die Metroraad se regsverteenwoordiger, adv. Vuyani Ngalwana SC, aangevoer het ter verdediging van die raad se optrede.
"As beswaarmakers net die moeite gedoen het sou hulle onder die dokumente die planne vir die casino gevind het, maar hulle het dit nie gedoen nie", het hy gesê.
Adv. Etienne Labuschagne SC, wat namens die beswaarmakers optree, het in sy betoog beweer daar is slegs melding gemaak van 'n plek wat vermaak sou aanbied, en niks is vermeld van 'n dobbelplek nie.
Regter Tolmay het sy uitspraak voorbehou.
6 thoughts on "Casino — Kerke en skole nie wakker genoeg"
Adam Willemse October 30, 2014 at 1:13 pm
Laat daar oor volksvryheid elke poging moontlik en onmoontlik gebruik word dat daar nie ook later gesê kan word iemand het te laat wakker geskrik nie. Daardie IEMAND is eerstens ek dan jy en dan eers die ander ou of die IEMAND vir wie ek wag om die leiding te neem..
Ruiter vd Forums October 30, 2014 at 1:50 pm
Tekenend van n trop mentaliteit.
Hoekom wag op n Kaptein ?
Tree na vore en lei.
Adam Willemse October 30, 2014 at 4:55 pm
Ruiter, sonder die tropmentaliteit werk spanwerk nie. Ek is die genadejare al verby, maar jy klink soos 'n Kaptein. Bring vir ons 'n besigheidsplan met finansiële gangbaarheidsmoontlikhede plus 'n spannetjie, as die tropmentaliteit jou nie afskrik nie. Dan kan ons dalk iets aan die gang kry, of gaan ons later ook sê dat ons wakker geskrik het, maar nie met die trop wou saamgaan nie, of dat die trop ons nie wou volg nie?.
Ruiter vd Forums October 30, 2014 at 7:01 pm
Hierdie kaptein se opset lyk so droewig, ek kan skaars met my eie 'besigheidsplan' Standard Bk vd stoep-af hou.
As n trop van 800 dorpers nie eers na hul 'baas' wil luister nie, wat nog te se van volg ?
3x Skaaphonde ewe laks en ongeerg. Ek's n nul op n kontrak. Julle jong knape moet maar voorvat.
Ruiter [ sonder plaas ]
Adam Willemse October 31, 2014 at 6:59 am
Wat van self met 'n troppie saamloop wat cassinotyd onmoontlik maak soos , buurtwag, diensgroep by kerk,geselsgroep of wat ookal. D
Adam Willemse October 31, 2014 at 7:03 am
Die tropmentaliteit se troppe bestaan uit enkelinge wat hulle individualiteit ontwikkel deur wat hulle individualiteit ontwikke[ deur ditmet ander individue te deel.